CELEX: 52006PC0659
Language: lt
Date: 2006-10-27
Title: Pasiūlymas Tarybos sprendimas nustatantis Bendrijos poziciją Pasaulio prekybos organizacijos Generalinėje taryboje dėl Vietnamo Socialistinės Respublikos stojimo į Pasaulio prekybos organizaciją

Svarbus teisinis pranešimas

|

52006PC0659

Pasiūlymas Tarybos sprendimas nustatantis Bendrijos poziciją Pasaulio prekybos organizacijos Generalinėje taryboje dėl Vietnamo Socialistinės Respublikos stojimo į Pasaulio prekybos organizaciją  /* KOM/2006/0659 galutinis - ACC 2006/0215 */  

	[pic] | EUROPOS BENDRIJŲ KOMISIJA |Briuselis, 27.10.2006KOM(2006) 659 galutinis2006/0215 (ACC)PasiūlymasTARYBOS SPRENDIMASnustatantis Bendrijos poziciją Pasaulio prekybos organizacijos Generalinėje taryboje dėl Vietnamo Socialistinės Respublikos stojimo į Pasaulio prekybos organizaciją(pateikta Komisijos)AIŠKINAMASIS MEMORANDUMASVietnamo stojimo į PPO sąlygų apžvalgaI ĮvadasPasaulio prekybos organizacijos (PPO) narės ir Vietnamo Socialistinė Respublika pasiekė baigiamąjį susitarimo dėl Vietnamo stojimo į organizaciją sąlygų etapą. Jis pasiektas po beveik 11 metų derybų, prasidėjusių 1995 m. Vietnamui pateikus prašymą prisijungti prie PPO. Kad ES galėtų oficialiai paremti Vietnamo stojimą į PPO, turi būti priimtas Tarybos sprendimas, pritariantis Vietnamo stojimo sąlygoms.Toliau pateikiama stojimo sąlygų santrauka.II Vietnamo stojimo į PPO sąlygų santrauka pagal sektoriusPramoninės prekėsPaprastas Vietnamo tarifų, taikomų pramoninėms ir žuvininkystės prekėms, vidurkis sudaro 17,5 %. Nuo įstojimo į PPO datos Vietnamas nustatys vidutines 16,2 % pradines apribotas normas (PAN). Galutinių apribotų normų (GAN) vidurkis bus sumažintas iki 12,4 %. 70 % visų tarifų eilučių muito normos bus mažesnės nei 15 %. Tik 7 % eilučių išlaikys aukščiausią normą, t. y. viršys 25 %. Visi tarifai bus apriboti. Įgyvendinimo laikotarpiai svyruoja nuo 0 iki 12 metų, o vidurkis lygus 4,4 metų.Pramoniniai tarifai išsamiaiMedicininei įrangai ir ITA 0/0 taikomi tarifai bus panaikinti, o vaistams taikomi tarifai per 3 metus sumažės nuo 3,6 % (taikoma) iki 2,6 % (GAN).Mašinoms ir įrangai, kurios yra svarbios Europos pramonei, taikomi vidutiniai tarifai per 3,7 metų sumažės nuo 10,50 % (taikoma) iki 9,2 % (GAN).Vidutiniai muito mokesčiai plienui 0/0 per (vidutiniškai) 3 metus bus sumažinti nuo 17,3 % (taikoma) iki 16,4 % (PAN) ir 11,5 % (GAN), tuo tarpu mokesčiai plienui (ne pagal Daugiašalę plieno sutartį) išliks didesni ir per (vidutiniškai) 3 metus nuo 16,9 % (taikoma) padidės iki 21,8 % pradinės apribotos normos, o vėliau bus sumažinti iki 17,8 % (GAN).Mokesčiai chemijos sektoriuje per vidutiniškai 4,6 metų sumažės nuo 11,9 % (taikoma) iki 7,4 % (GAN); popieriaus – per 4,4 metų nuo 18,8 % (taikoma) iki 12,8 % (GAN).Transporto priemonėms ir jų dalims taikomi mokesčiai, su keliomis išimtimis, per vidutiniškai 5,7 metų sumažės nuo 53,3 % (taikoma) iki 40,7 % (GAN).Žemės ūkisŽemės ūkio prekių patekimo į rinką srityje Vietnamas sumažins tarifus, taikomus labiausiai eksportuojamoms prekėms nuo 27 % vidutinės taikomos normos iki 21 % vidutinės metinės galutinės apribotos normos. Konkrečiai, buvo labai sumažinti šių prekių tarifai: mėsos pusgaminių (nuo 50 % vidutinės taikomos normos iki 27 % galutinės apribotos normos), grūdų ir makaronų pusgaminių (nuo 43 % iki 27 %), alkoholinių gėrimų (nuo 88 % iki 46 %, stipriųjų gėrimų iki 45 %) ir kakavos pusgaminių (nuo 33 % iki 18 %).Nuo įstojimo datos Vietnamas jokioms žemės ūkio prekėms neketina taikyti kiekybinių ar kitų importo apribojimų, išskyrus PPO susitarimų nuostatose leidžiamas priemones.Vidaus paramos srityje Vietnamas neapribos bendrojo paramos dydžio, nes parama nesieks 10 % de minimis lygio. Dauguma Vietnamo vidaus paramos priemonių yra „žaliosios dėžės“ priemonės, susijusios su bendrosiomis paslaugomis (daugiausia infrastruktūra), išmokomis gamintojams nelaimės atveju ir regioninės pagalbos išmokomis.Vietnamas įsipareigojo iki stojimo datos panaikinti eksporto subsidijas žemės ūkio prekėms.Prekybos teisės ir valstybinių prekybos įmonių liberalizavimasVietnamas padarė didelę pažangą valstybinės prekybos ir prekybos teisių srityje. Sumažinus valstybinės prekybos sritį, nustatyti tokie sektoriai ir (arba) prekės, kuriomis prekiauja valstybė: žalia nafta, rafinuotas benzinas, atsarginės orlaivių dalys ir aviacinė įranga, kino juostos, laikraščiai, cigaretės ir cigarai. Prekybos teisių srityje Vietnamas ne vėliau kaip iki 2007 m. sausio 1 d. visoms įmonėms su tiesioginėmis užsienio investicijomis suteiks visas prekybos teises, išskyrus prekėms, kuriomis prekiauja valstybė. Tačiau toliau nurodytoms prekėms visos prekybos teisės bus suteiktos dvejais metais vėliau, 2009 m. sausio 1 d. Tai vaistai, kino juostos, kalendoriai, atvirukai, pramoniniai spausdintuvai ir spausdinimo mašinos, televizoriai ir radijo imtuvai bei vaizdo įrašymo aparatai (vaizdo magnetofonai). Teisei pasirinkti platintoją Vietname apribojimai netaikomi.PaslaugosDidelis dėmesys derybose dėl stojimo buvo skiriamas paslaugoms, kurios yra ypač svarbios ES, kuri šioje srityje yra pirmaujanti pasaulio eksportuotoja. Užsienio kapitalui taikomi apribojimai daugeliu atvejų yra tik laikini, palaipsniui pereinant prie leidimo užsienio piliečiams įsigyti 100 procentų akcijų. Europos paslaugų teikėjai iš esmės turės dideles papildomas patekimo į rinką galimybes, kartu su garantijomis, kad jie nebus diskriminuojami Vietnamo bendrovių atžvilgiu. Bus labai pagerinta sąlygų, pagal kurias Europos bendrovės gali veikti įvairiuose sektoriuose, teisinė apsauga. Be to, ES prašymu Vietnamas Darbo grupės ataskaitoje konkrečiai įsipareigojo dėl licencijavimo tvarkos ir sąlygų (įskaitant skaidrumą, rinkliavą, apsvarstymo laikotarpį ir informaciją), kurios kėlė susirūpinimą kelių sektorių bendrovėms. Vietnamo įsipareigojimai apima įvairius paslaugų sektorius, įskaitant labiausiai ES rūpimus sektorius, kaip antai:Profesinės paslaugos: Vietnamo įsipareigojimams apskaitos, audito, sąskaitybos, mokesčių, architektūros ir inžinerijos paslaugų srityse beveik netaikomi jokie apribojimai. Europos advokatų kontoros Vietname galės steigti užsienio advokatų kontoras, filialus ir bendrijas. Konsultavimui Vietnamo teisės klausimais taikomos tam tikros sąlygos.Kurjerių paslaugos: skubaus pristatymo veiklos vykdytojai po įstojimo praėjus 5 metams galės įsigyti 100 % akcijų ir jiems bus suteiktos neblogesnės sąlygos nei Vietnamo paštui.Telekomunikacijų paslaugos: operatoriai, teikiantys paslaugas, kurioms nereikalingos patalpos, galės steigti bendras įmones, kuriose užsienio kapitalas sudarys nuo 51 % iki 70 %, priklausomai nuo paslaugos. Paslaugų, kurioms reikalingos patalpos, srityje Vietnamas užsienio piliečiams leido įsigyti iki 49 % akcijų. Be to, Vietnamas įsipareigojo, kad sprendimai dėl licencijų išdavimo tiek paslaugoms, kurioms reikalingos patalpos, tiek paslaugoms, kurioms nereikalingos patalpos, bus priimami remiantis skaidriais ir objektyviais kriterijais. Buvo įtraukta speciali sąlyga, siekiant užtikrinti, kad dabartinės ES operatorių verslo bendradarbiavimo sutartys būtų pakeistos naujomis sutartimis nemažiau palankiomis sąlygomis arba atnaujintos. Vietnamas orientacinį dokumentą taikys ir telekomunikacijos paslaugoms.Statybos paslaugos: bus atvertas visas sektorius, su galimybe steigti tiesioginius filialus.Platinimo paslaugos: nors neįtraukiant kai kurių prekių (pvz., apdirbtos ir žalios naftos, knygų, farmacijos prekių ir vaistų), nuo 2009 m. sausio 1 d. užsienio piliečiams bus leista įsigyti 100 % akcijų.Aplinkosaugos paslaugos: nuotekų valymo, atliekų tvarkymo paslaugų (išskyrus tiesioginį buitinių atliekų surinkimą), išmetamųjų dujų valymo ir aplinkos poveikio įvertinimų srityse įsipareigojama po įstojimo praėjus ketveriems metams leisti užsienio piliečiams įsigyti iki 100 % akcijų.Turizmas: visiškai atveriamos viešbučių ir restoranų paslaugos, numatant 8 metų pereinamąjį laikotarpį, per kurį paslaugų teikimas turi būti siejamas su investicijomis į viešbučius.Finansinės paslaugos: Vietnamas įsipareigoja leisti užsienio draudimo bendrovėms įsigyti iki 100 % akcijų. Be to, po įstojimo praėjus penkeriems metams bus leista steigti ne gyvybės draudimo filialus. Be to, Vietnamas prisiėmė didelius įsipareigojimus tarptautinio draudimo ir perdraudimo paslaugų teikimo srityse, įskaitant tarpininkavimą. Vietname veikiantiems užsienio bankams suteikiamos visos didžiausio palankumo statuso teisės ir nacionalinės sąlygos įrengiant bei valdant bankomatus. Praėjus vos keliems mėnesiams po įstojimo (2007 m. balandžio mėn.) Vietnamas užsienio bankams leis įsigyti iki 100 % akcijų.Jūrų transporto paslaugos: Vietnamas prisiėmė daug apimančius įsipareigojimus, kurie užtikrins galimybę Europos bendrovėms per 5–7 metus po įstojimo įsigyti 100 % daugumos Vietname vykdomos jūrų transporto paslaugų ir pagrindinių pagalbinių paslaugų veiklos akcijų.Įsipareigojimai pagal protokoląBaigiamajame, daugiašaliame stojimo proceso etape PPO narės siekė bendrai užtikrinti, kad Vietnamo prekybos įstatymai ir institucijos iš esmės atitiktų PPO taisykles ir susitarimus, šias nuostatas išdėstydamos Stojimo protokole ir Darbo grupės ataskaitoje. ES ypač svarbūs šie klausimai:Stipriųjų gėrimų apmokestinimas akcizu:Pagal dabartinę Vietnamo stipriųjų gėrimų apmokestinimo akcizo mokesčiu sistemą stipriesiems gėrimams, kurių alkoholio kiekis sudaro nuo 20 % iki 39 %, taikomas 30°% mokestis, o stipriesiems gėrimams, kurių alkoholio kiekis sudaro 40 % arba daugiau, taikomas 65 % mokestis. Vietnamas šią sistemą pakeis per 3 metus po įstojimo ir visiems distiliuotiems stipriesiems gėrimams, kurių alkoholio kiekis sudaro 20 % arba daugiau, taikys vienodą akcizo mokestį, taikomą vienam litrui gryno alkoholio, kuris yra galutiniame produkte.Importo ir eksporto apribojimaiDabartinį draudimą importuoti naudotas motorines transporto priemones Vietnamas pakeis importui taikoma kvota, kuri bus palaipsniui panaikinta per trejus metus po įstojimo. Be to, iki 2007 m. gegužės 31 d. dabartinį draudimą importuoti didelius motociklus, kurių variklio darbinis tūris yra didesnis nei 175 cm3, Vietnamas pakeis neautomatine licencijų sistema. Eksportuojamoms prekėms taikomų muitų srityje Vietnamas per 5 metus po įstojimo sumažins šiuo metu eksportuojamam geležies laužui taikomus 35 % muitus iki 17°%, ir per 5 metus po įstojimo sumažins šiuo metu eksportuojamam spalvotųjų metalų laužui taikomus 45 % muitus iki 22 %.SubsidijosĮstojęs į PPO Vietnamas panaikins visas draudžiamas subsidijas. Eksporto subsidijos, paremtos dabartinėmis investicijų licencijomis, kurios suteikiamos pagal dvi konkrečias programas, bus palaipsniui panaikintos per 5 metus po įstojimo, o programos nutrauktos. Kalbant apie gamybos eksportui zonas, kaip sąlyga veikti jose, iš šiose zonose įsisteigiančių bendrovių nebus reikalaujama eksportuoti savo produkciją. Vietnamas iki įstojimo datos PPO subsidijų ir kompensacinių priemonių komitetui pateiks pranešimą apie subsidijas.V REKOMENDACIJAPateikdama Vietnamo Socialistinės Respublikos stojimo į PPO sąlygas Tarybai patvirtinti, Komisija rekomenduoja šias taisykles kaip harmoningą, tačiau ambicingą rinkos atvėrimo įsipareigojimų paketą, kuris atneš didelę naudą Vietnamui ir jo PPO prekybos partnerėms.2006/0215 (ACC)PasiūlymasTARYBOS SPRENDIMASnustatantis Bendrijos poziciją Pasaulio prekybos organizacijos Generalinėje taryboje dėl Vietnamo Socialistinės Respublikos stojimo į Pasaulio prekybos organizacijąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnio 1 dalį ir 133 straipsnio 5, kartu su 300 straipsnio 2 dalies antrąja pastraipa,atsižvelgdama į Komisijos pasiūlymą,kadangi:(1) 1995 m. sausio 4 d. Vietnamo Socialistinės Respublikos Vyriausybė pateikė prašymą prisijungti prie Pasaulio prekybos organizacijos (PPO) steigimo susitarimo, pagal šio susitarimo XII straipsnį.(2) 1995 m. sausio 31 d. buvo įsteigta Darbo grupė dėl Vietnamo stojimo į PPO, siekiant susitarti dėl Vietnamo Socialistinei Respublikai ir visoms PPO narėms priimtinų stojimo sąlygų.(3) Komisija Bendrijos vardu derėjosi dėl išsamių Vietnamo Socialistinės Respublikos rinkos atvėrimo įsipareigojimų, kurie yra labai svarbūs Bendrijai, numatytų dvišaliame Vietnamo Socialistinės Respublikos ir Bendrijos susitarime, pasirašytame 2004 m. spalio 9 d.(4) Šiuo metu šie įsipareigojimai yra įtraukti į Vietnamo Socialistinės Respublikos stojimo į PPO protokolą.(5) Tikimasi, kad stojimas į PPO turės teigiamo ir ilgalaikio poveikio ekonominės reformos procesui bei darniam vystymuisi Vietnamo Socialistinėje Respublikoje.(6) Be to, Vietnamo Socialistinės Respublikos ir Bendrijos prekybos santykiams jis suteiks stabilią ir teisiškai privalomą sistemą.(7) Todėl šis Stojimo protokolas turėtų būti patvirtintas.(8) PPO steigimo susitarimo XII straipsnyje numatoma, kad dėl stojimo sąlygų turi susitarti stojančioji šalis ir PPO, o PPO Ministrų konferencija stojimo sąlygas patvirtina iš PPO pusės. PPO steigimo susitarimo IV.2 straipsnyje numatoma, kad intervaluose tarp Ministrų konferencijos susitikimų jos funkcijas atlieka Generalinė taryba.(9) Todėl būtina nustatyti poziciją, kurios Generalinėje taryboje laikysis Bendrija,NUSPRENDĖ:Vienintelis straipsnis1. Pozicija, kurios Bendrija laikysis PPO Generalinėje taryboje dėl Vietnamo Socialistinės Respublikos stojimo į PPO, yra pritarti stojimui.2. Šią poziciją Tarybos vardu pateikia Komisija.Priimta Briuselyje, […]Tarybos varduPirmininkas